Vahepeal oli küll tunne, et maja remont on nagu Tallinna linn, mis ei saa ega saa kunagi valmis. Aga näe, ikkagi lõpuks sai. Teha oleks veel küll ja küll, aga paraku jääb tahtmine ühe teada- tuntud neljatähelise maagilise sõna taha pidama. Seegi maja ilu- ja terviseravi on parajaks eelarvekilleriks osutunud. Nüüd näeb me kodumaja välja nagu kummaline atsakas proua: kingad on uued  (vundament ja keldriaknad), soeng peas (katus ja korstnad), aga kleit (fassaad) on seljas luitunud ja lapitud. Maja küljed said küll soojustatud ja värvitud, aga kes see ikka kogu aeg külg ees käib…